रांची/पटना : बिहार के पूर्व उपमुख्यमंत्री तेजस्वी यादव अपने बीमार चल रहे पिता लालू से मिलने रांची रिम्स पहुंचे. तेजस्वी के साथ बहन रागिनी और जीजा राहुल ने भी लालू से मुलाकात की. तेज प्रताप यादव के ऐश्वर्या राय के साथ तलाक के फैसले के बाद परिवार के लोग लालू से मिल कर उनका मार्गदर्शन ले रहे हैं. लालू प्रसाद से तेजस्वी यादव के मुलाकात को काफी अहम माना जा रहा है. इस संबंध में रांची पहुंचे तेजस्वी ने एयरपोर्ट पर कुछ भी बोलने से इनकार कर दिया.